Pentru a favoriza eructaţia imediat după mâncare se pot aplica mai multe tehnici: se ia bebeluşul în braţe, se ţine în poziţie verticală sprijinindu-i capul cu o mâna pe umărul mamei, iar cu cealaltă mână se mângâie sau se tapoteaza usor pe spate; se ţine bebeluşul în poziţie verticală, pe genunchi, sprijinindu-i atât trunchiul cât şi capul cu o mâna, iar cu cealaltă se mângâie pe spate de jos în sus; se pune bebeluşul pe burtică, cu capul mai sus decât trunchiul şi se mângâie pe spate de jos în sus. Aceast lucru se face timp de 20-30 minute, uneori chiar mai mult, la sugarii care mănâncă lacom şi regurgitează frecvent.